**বল্ড ঈগল** দ্বিপদ নাম হেলিয়াইটাস লিউকোসেফালাস হচ্ছে উত্তর আমেরিকার শিকারী পাখি। এটা সমুদ্র ঈগল। এর দুটি উপপ্রজাতি আছে। এদের বসবাসের সীমানা কানাডার বেশিরভাগ অংশ, আলাস্কা, যুক্তরাষ্ট্রের সম্পূর্ণ অংশ এবং মেক্সিকোর উত্তরাঞ্চল। এদেরকে বিশালাকারের উন্মুক্ত জলাধারের পাশে দেখা যায় যেখানে পর্যাপ্ত খাবারের সরবরাহ আছে এবং বাসার জন্য পুরাতন বড় গাছ আছে। এদের প্রধান খাদ্য মাছ। উড়ন্ত অবস্থায় এরা পানি থেকে নখের সাহায্যে মাছ শিকার করে।



Bald eagle

A recording of a bald eagle at Yellowstone National Park

---

*এই ফাইলটি শুনতে অসুবিধা হচ্ছে? মিডিয়া সাহায্য দেখুন।*

শ্রেণিবিন্যাস
-------------

এরা প্রাণীজগতের কর্ডাটা পর্বের পক্ষী বর্গের সদস্য। এদের গণ নাম হেলিয়াটাস এবং প্রজাতি নাম লিউকোসেফালাস । হেলিয়াটাস এসেছে গ্রিক হেলিয়ায়েটোস থেকে যার অর্থ সমুদ্র ঈগল এবং লিউকোসেফালাস লাতিন শব্দ যা এসেছে গ্রিক থেকে অর্থ সাদা মাথা। লিনিয়াস তার সিস্টেমা ন্যাচারাই গ্রন্থে এদেরকে ফ্যাল্কো লিউকোসেফালাস নামে উল্লেখ করেন।

বর্ণনা
------

বাচ্চা ও প্রাপ্ত বয়স্ক বল্ড ঈগল
প্রাপ্ত বয়স্ক পাখির পালকের রঙ গাঢ় বাদামী এবং মাথা ও লেজ সাদা। এদের লেজ দীর্ঘ। পুরুষ ও স্ত্রী ঈগলের পালকের বর্ণ একই রকম তবে স্ত্রী পাখি পুরুষের তুলনায় ২৫% বড়। এদের চঞ্চু, পা এবং আইরিশ উজ্জ্বল হলুদ। পা পালকহীন, আঙুল শক্ত এবং বড় নখরযুক্ত। শিকারের দুর্বল অংশ বিদ্ধ করতে এরা এই নখ ব্যবহার করে থাকে।

এরা উত্তর আমেরিকার পাখিদের মধ্যে সব থেকে বড় বাসা তৈরী করে এবং প্রাণীজগতের সকল প্রাণীদের মধ্যে এরাই সব থেকে বড় গাছের উপর পাখির বাসা (ট্রি নেস্ট) তৈরী করে। এদের বাসার গভীরত ৪ মি (১৩ ফু), প্রশস্ততা ২.৫ মি (৮.২ ফু), এবং ওজনে ১ টন (১.১ শর্ট টন)। চার থেকে পাঁচ বছর বয়সে এরা যৌন সক্ষমতা অর্জন করে।

বাসস্থান
--------

স্যালমন মাছ শিকার, কামতাই জাতীয় উদ্যানযে কোন আমেরিকান জলাভূমি যেমন সমুদ্র উপকূল, নদী, বৃহৎ জলাধার অথবা মার্শেস কিংবা বৃহতাকারের খোলা জলের উৎসের কাছে এদের দেখা যায় যেখানে মাছের প্রাচুর্য আছে। গবেষণায় দেখা গেছে বল্ড ঈগলের বাসস্থান থেকে জলের আধার ১১ কিমি (৬.৮ মা) এর বেশি।

এরা বড় পুরাতন গাছ বসার এবং বাসা তৈরী করার জন্য পছন্দ করে। এদের বাসা মাটি থেকে খুব উচুতে থাকে না, তবে কমপক্ষে ৬ মি (২০ ফু) উঁচু থাকে।এদের বাসার আকার হয় বিশাল। সব থেকে বড় বাসার সন্ধান পাওয়া গেছে ১৯৬৩ সালে ফ্লোরিডায়, পরিমাপে দেখা এছে ১০ ফু (৩.০ মি) চওড়া এবং ১০ ফু (৩.০ মি) গভীর।

*Haliaeetus leucocephalus*

চিত্রশালা
---------

* Museum specimen - Florida, USAMuseum specimen - Florida, USA
* 
* 
* 
* 
* 
*

তথ্যসূত্র
---------

1. ↑  "Haliaeetus leucocephalus Linnaeus 1766 (bald eagle)"। *PBDB*।
2. ↑  BirdLife International (২০১৬)। "*Haliaeetus leucocephalus*"। *IUCN Red List of Threatened Species* (ইংরেজি ভাষায়)। আইইউসিএন। **2016**: e.T22695144A93492523। ডিওআই:10.2305/IUCN.UK.2016-3.RLTS.T22695144A93492523.en অবাধে প্রবেশযোগ্য। সংগ্রহের তারিখ ২৮ এপ্রিল ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Largest bird's nest"। Guinnessworldrecords.com। সংগ্রহের তারিখ ২০১৩-১০-০৫।

বহিঃসংযোগ
---------


উইকিমিডিয়া কমন্স সংক্রান্ত মিডিয়া রয়েছে:
 ***Haliaeetus leucocephalus*** (বিষয়শ্রেণী)

উইকিপ্রজাতিতে-এ বিষয় সম্পর্কিত তথ্য রয়েছে: ***the bald eagle***

* The National Eagle Center
* American Bald Eagle Foundation
* American Bald Eagle Information  ওয়েব্যাক মেশিনে আর্কাইভকৃত ১৬ জানুয়ারি ২০০৯ তারিখে
* Bald eagle bird sound - Florida Museum of Natural History

### ভিডিও লিংক

* Bald eagle ভিডিও, আলোকচিত্র ও ডাক, the Internet Bird Collection
* Bald eagle photo gallery at VIREO (Drexel University)

* Photo field guide on Flickr
* 100+ Bald Eagles  ওয়েব্যাক মেশিনে আর্কাইভকৃত ২৩ নভেম্বর ২০১৭ তারিখে